  Анжелика Тихонова корреспондент 10 инвожое Удуртиын географияя, литературая, базовой но профильной математикая огъя кун экзаменъёслы йылпумъянъёс тодмо луизы. Со сярысь элькунысь йылпумъясь кун аттестацилэн нимлыко сайтаз ивортэмын. Географияя экзаменэз 330 пиналъёс сётӥзы. Соос пӧлысь ньылез тужгес ичизэ пуктэм баллэз люканы ӧз быгатэ. Литературая экзаменэ 635 школаез йылпумъясьёс пыриськизы. Соос пӧлысь 20-ез юнматэм баллэз ӧз ортче. Базовой математикаез (аттестат басьтыны кулэ луисьсэ) 2 сюрс 639 адями сётӥз. 20-ез тырмыт баллъёс ӧз басьтэ. Профильной математикаез (вылӥ дышетсконние пырон понна кулэ луисьсэ) 4 сюрс 179 выпускникъёс сётӥзы. Соос пӧлысь 210-эз (5 процентэз) ӧжытсэ баллэз люканы ӧз быгатэ. Пусъём, экзаменъёсты 100 баллы сётэм Удмуртиысь дышетскисьёс тодмо луизы.  Тегъёс: Дышетон Ижкар Удмуртия ЕГЭ пиналъёс  